Albus Dumbledore - Wikipedia

# Albus Dumbledore

### From Wikipedia

Watak dalam Harry Potter
Albus Dumbledore, dilakonkan oleh Michael Gambon,
Albus Percival Wulfric Brian Dumbledore
Jantina | Lelaki
Warna Rambut | Keperakan
Warna Mata | Biru
Sekolah | Hogwarts
Rumah | Gryffindor
Keturunan | Sihir
Lakonan | Michael Gambon & Mendiang Richard Harris
Kemunculan pertama dalam Harry Potter | Harry Potter and the Sorcerer's Stone (buku & filem)

Albus Percival Wulfric Brian Dumbledore merupakan salah satu watak di dalam novel bersiri ciptaan J. K. Rowling sebagai pengetua Sekolah Sihir Hogwarts. Beliau merupakan seorang ahli sihir yang bijaksana dan paling dihormati di dunia Sihir. Beliau berperanan sebagai pembimbing atau mentor kepada watak utama, Harry Potter seperti mana konsep perwatakan Merlin atau Gandalf. Beliau selalu mengambil berat terhadap Harry Potter dan memberikan dorongan kepada Harry lebih dari yang lain. Ini kerana kepercayaan beliau yang Harry adalah satu-satunya yang diharapkan untuk menghapuskan Lord Voldemort walaupun beliaulah satu-satunya yang ditakuti ahli sihir jahat itu.

Perkataan "Albus" berasal dari bahasa Latin yang bermaksud putih yang lazim menjadi simbolik akan kebaikan. "Dumbledore" pula bermaksud "lebah yang sibuk" kerana pengarang membayangkan yang watak Dumbledore ini mendengung ketika melalui dewan-dewan Hogwarts.

Dumbledore yang dilakonkan oleh Richard Harris

Dalam versi filem, siri Harry Potter and the Sorcerer's Stone (2001) dan Harry Potter and the Chamber of Secrets (2002), dilakonkan oleh mendiang Richard Harris yang meninggal pada 2002 disebabkan penyakit Hodgkin. Bagi filem Harry Potter and the Prisoner of Azkaban (2004) and Harry Potter and the Goblet of Fire (2005) pula, Michael Gambon mengambil watak Dumbledore dengan gaya yang berlainan dan lebih unik.

## [Sunting] Kerjaya awal

Tidak banyak yang diketahui melalui latar belakang dan ahli keluarga Dumbledore. Menurut penulis J.K Rowling, usia beliau sudah menjangkau 150 tahun sejak siri Harry Potter bermula. Ini bermakna beliau sudah menjejakkan kaki ke Hogwarts pada tahun 1850 sebagai pelajar. Satu-satunya ahli keluarga beliau yang diketahui Aberforth merupakan ahli Kumpulan Phoenix dan ahli Wizengamot. Kelebihan sihir Dumbledore terserlah ketika beliau masih di usia muda dan ini diakui sendiri oleh Ketua Peperiksaan Sihir, Griselda Marchbanks yang telah menilai belaiu secara peribadi dalam Peperiksaan U.S.S.M. dalam subjek Transfigurasi. Marchbanks mengakui seorang yang muda dan berbakat Dumbledore telah melakukan sesuatu yang tidak pernah disaksikan sebelum ini.

Rumah Dumbledore di Hogwarts adalah tidak dinyatakan, tetapi menurut Hermione, Dumbledore adalah ahli rumah Gryffindor. Dalam satu versi filem Harry Potter dan Piala Api, ketika berada di bilik asrama Gryffindor Harry, Dumbledore menyatakan ketika beliau masih bersekolah di situ, langsir kelambu katil Harry adalah sama dengan warna katilnya dahulu iaitu berwarna api kemerahan dan beliau sendiri tidak menyukainya. Penulis sendiri mencadangkan agar Dumbledore adalah ahli Rumah Godric Gryffindor, tetapi dia sendiri tidak memastikannya.

Ketika satu masa dahulu selepas tamat belajar, Dumbledore sekali lagi ke Hogwarts, menjadi seorang guru Transfigurasi dan sekaligus manyandang jawatan Penolong Pengetua, atas kemampuannya.

Pada tahun 1945 Dumbledore mengalahkan Grindelwald, seorang ahli sihir jahat terulung sebelum Voldemort. Zaman kebangkitan ahli sihir jahat Voldemort adalah selepas tahun 1945 iaitu selepas kematian Grindelwald. Ketika itu, Tom Riddle atau Voldemort berada di tahun ke-6 atau ke-7 di Hogwarts. Terdapat spekulasi bahawa Voldemort meneruskan kegiatan jahat Grindelwald. Grindelwald merupakan ahli sihir yang jahat kejam daripada Voldemort.

Rekaan Dumbledore juga sering kelihatan pada Kad Coklat Katak. Beliau merupakan pemegang kuasa tertinggi Bank Wizengamot dan Pengerusi Konspirasi Sihir Sedunia. Tetapi beliau dilucutkan jawatan oleh Menteri Tertinggi Sihir, Cornelius Fudge, atas sebab dituduh me-reka berita tentang Kembalinya Voldemort. Ketika hidupnya, dia menolak untuk menjadi Menteri Sihir sebanyak 3 kali.

## [Sunting] Lihat juga

- Senarai Watak siri Harry Potter

Diperolehi daripada "http://ms.wikipedia.org../../../a/l/b/Albus_Dumbledore_087b.html"

Kategori: Harry Potter | Watak Harry Potter | Staf Hogwarts | Hogwarts | Kumpulan Phoenix

##### Views

- Rencana
- Perbincangan
- Semakan terkini

##### Cari

##### Bahasa lain

- العربية
- Bosanski
- Català
- Česky
- Dansk
- Deutsch
- English
- Español
- Eesti
- Euskara
- فارسی
- Suomi
- Français
- עברית
- हिन्दी
- Hrvatski
- Magyar
- Bahasa Indonesia
- Íslenska
- Italiano
- 日本語
- Nederlands
- Norsk (bokmål)
- Polski
- Português
- Русский
- Slovenščina
- Svenska
- Türkçe
- Tiếng Việt
- 中文